अगले ही क्षण सेठ जी को एक स्वप्न आया। स्वप्न में धन की देवी लक्ष्मी उनके सामने आईं और बोली, ‘हे मनुष्य! मैं धन की दात्री लक्ष्मी हूँ।’ सेठ जी को अपनी आँखों पर यकीन नहीं हुआ और वो बोले, ‘हे माता! आपने साक्षात् अपने दर्शन देकर मेरा जीवन धन्य कर दिया है, बताइये मैं आपकी क्या सेवा कर सकता हूँ ?’ ‘कुछ नहीं! मैं तो बस इतना बताने आयी हूँ कि मेरा स्वभाव चंचल है और वर्षों से तुम्हारे भवन में निवास करते-करते मैं ऊब चुकी हूँ और यहाँ से जा रही हूँ।’ सेठ जी बोले, ‘मेरा आपसे निवेदन है कि आप यहीं रहें, किन्तु अगर आपको यहाँ अच्छा नहीं लग रहा है तो मैं भला आपको कैसे रोक सकता हूँ, आप अपनी इच्छानुसार जहाँ चाहें जा सकती हैं’ और माँ लक्ष्मी उसके घर से चली गईं।